ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670044892


ขอให้ปรับปรุงการให้บริการของเจ้าหน้าที่รับโทรศัพท์ แผนกนัดหมาย ประจำศูนย์บริการสาธารณสุข 28 กรุงธนบุรี แขวงบางลำภูล่าง เขตคลองสาน กรุงเทพมหานคร เนื่องจากวันที่ 14 พฤศจิกายน 2567 ช่วงเวลาประมาณ 09.24 น. ผู้ร้องแจ้งว่าตนเองได้โทรศัพท์ไปยังศูนย์บริการสาธารณสุข 28 กรุงธนบุรี ผ่านทางหมายเลขโทรศัพท์.... เพื่อทำการเลื่อนวันนัด พบเจ้าหน้าที่เพศหญิง (ไม่ทราบชื่อ ไม่ทราบนามสกุล) รับสาย ผู้ร้องจึงแจ้งกับเจ้าหน้าที่ว่า "ก่อนหน้าที่ผมมีนัดไว้ ไม่ได้มีเจ้าหน้าที่โทรมา" เจ้าหน้าที่แจ้งว่า "ปกติจะมีเจ้าหน้าที่โทรมาตลอดนอกเสียจากว่าคุณไม่รับสาย" ผู้ร้องจึงแจ้งว่า "ไม่มีเจ้าหน้าที่โทรมาจริงๆ ครับ เดี๋ยวผมขอนัดหมายใหม่" เจ้าหน้าที่แจ้งว่า "จะนัดวันไหนก็รีบๆ นัดเจ้าหน้าที่ยุ่งอยู่ ไม่ได้ว่างมานั่งคุยกับคุณ" ซึ่งผู้ร้องแจ้งว่าใช้ระยะเวลาในการพูดคุยเพียง 1 นาที จากกรณีดังกล่าวส่งผลให้ผู้ร้องไม่พึงพอใจเจ้าหน้าที่คนดังกล่าว

(รายละเอียดเพิ่มเติมอยู่ในไทม์ไลน์)


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata